П Л А Н - П Р О Г Р А М А

ЗА ДЕЙНОСТТА НА ЧИТАЛИЩЕ”ПРОСВЕТА 1905г.”-с.ДЕБНЕВО,общ.ТРОЯН ПРЕЗ 2020г.

Народните читалища неизменно отстояват своята мисия – да доприна-сят за културното издигане на българите, за повишаване на националното им самосъзнание. Независимо от превратностите на времето, те съхраняват своята самобитност – да бъдат извор на знание, да даряват вяра и стремеж към съзидателност. Така и нашето читалище се стреми да отговори на нови-те потребностите на нашето съвремие и доказва, че има място в живота на Дебнево.

БИБЛИОТЕЧНА ДЕЙНОСТ

Четенето на художествена литература е било винаги на почит в нашето село. Затова ние се стремим и за в бъдеще да обогатяваме библиотечния фонд с нови книги, чрез закупуване на нова литература, разработване на проекти и приемане на дарения.

Читалищната библиотека е втори образователен център както за децата от Дебнево, така и за децата от съседните села-Гумощник, Бериево, Дамяново, Добродан и Врабево, които се учат в нашето обединено училище. Това ни задължава и за в бъдеще да се стремим да работим за изграждане на активен читателски интерес чрез организиране на литературни вечери и рецитали.

И през 2020г. ще продължи работата по библиотечния продукт АБ-автома-тизирани библиотеки. И през новата календарна година всяка значима дата или събитие ще намерят отзвук в просветителската дейност на читалището.

ХУДОЖЕСТВЕНА САМОДЕЙНОСТ

Другият основен момент в работата на читалището е художествено-творческата дейност, която е резултат от съвместните усилия на кметство, училище, детска градина и пенсионерски клуб. Ще се стремим да приобщаваме млади хора към читалището, както и лица от турския и ромския етноси.

В приземния етаж на сградата се намира добре уредена музейна сбирка, която е създаден от самоволните дарения на дебневени и в която се оглеждат живота и бита на селото от дълбока древност до наши дни. Това ни задължава и за в бъдеще да я съхраняваме и опазваме, като едно ценно историческо и културно наследство.

МЕРОПРИЯТИЯ ПРЕЗ ГОДИНАТА

м. Я Н У А Р И

1. Празнуване на Бабин ден съвместно с кметството и клуба на пенсионера.

м. Ф Е В Р У А Р И

2. Празнуване на Трифон Зарезан и деня на влюбените.

3. Сирни Заговезни - ден за прошка –общоселско оруглюване в центъра на селото – хамкане, прескачане на огъня, дърпане на въже и т.н.

м. М А Р Т

4. 1 март- Баба Марта и Ден на самодейността- Празнуване в Ритуалната зала на читалището.

5. 3 март- Национален празник на България-тържество и празнична заря.

6. 8 март- Честване празника на жената съвместно с Клуба на пенсионера.

7. 22 март- Посрещане на пролетта съвместно с Клуба на пенсионера

8. Провеждане на годишно отчетно събрание .

м. А П Р И Л

9. Великден-в църквата-конкурс за най-шарено яйце и за най-добър боец.

10. Закриване Седмицата на талантите,съвместно с децата от училището.

м. М А Й

11. Рецитаторски конкурс, посветен на българската поезия и на България.

12. 24 май-Честване деня на славянската писменост и българската просвета и

култура съвместно с училището.

м. Ю Н И

13. Гостуване на театрални колективи от други населени места.

м. Ю Л И

14. „Лято ,здравей!”-разнообразни инициативи-забавно лятно четене, посещения в грънчарски цех, рисунка на асфалт, рисуване на картини и подреждането им в изложби, занимания в Детския куклен театър, във вокалната група и в танцовия състав, организиране на екскурзии.

15. - Участие във Фолклорен фестивал „Искри от миналото” в гр.Априлци.

м. А В Г У С Т

16. - Участие във Национален Фолклорен фестивал”Фолклорен извор”-

с.Царевец, община Свищов

м. С Е П Т Е М В Р И

17. 6 септември – беседа във връзка с празника на Съединението.

18. Участие в празника на сливата и троянската сливова ракия в гр. Троян.

м. О К Т О М В Р И

19. 14 октомври – Петковден - Празник на Дебнево

- 8.00ч.-Света тържествена литургия в храма”Света Параскева”.

- Участие в Празника на селото, съвместно с кметството.

- 31 октомври – „Да се хванем на кръшно българско хоро на площада пред

читалището.”

м. Н О Е М В Р И

20. Отбелязване Деня на народните будители.

м. Д Е К Е М В Р И

21. Организиране и провеждане на Коледно-новогодишно тържество.

- Посрещане на Новата 2021 г. на площада пред читалището.

И през тази година Детският танцов състав „Параскева Лаковска” ще вземе участие във всички мероприятия и инициативи на селото, както и във Фолк-лорни фестивали в съседни села и общини.

През цялата година ще се провеждат редовни репетиции на танцовата група с художествен ръководител Габриела Маринова.

ОРГАНИЗАЦИОННА ДЕЙНОСТ

- Настоятелството да провежда редовно заседания, където да се отчитат и приемат планове за дейността на читалището.

- Да се подмени дървената дограма на прозорецът и двете врати на читалнята, на 7-те прозореца на библиотеката, на 7-те прозореца на Ритуалната зала и 4-те прозореца на гримьорните. Всички те са от 60-те г. на миналия век. Изкривени и деформирани от годините и времето, развъдник на паяци и насекоми, пропускащи снегонавявания и влага при дъжд.

- Да се поддържа ред и хигиена в читалищната сграда.

С уважение,

Секретар-библиотекар:………….

/П.Конишева/

10.11.2019г.

с.Дебнево